***Rasos šventės dainos***

***LUBINŲ KALNAS***

***KUPOLIAVIMAS.***

**1.Kupolėle, kas tavi skynė?**

Kupolėle kupolia.

Kupolėle, miesto mergos.

Kupolėle, ar gražiai skynė?

Kupolėle, viršūnėles skynė.

Kupelėle,su kuo surišo?

Kupolėle, su storu pančiu.

Kupolėle, su kuo parvežė?

Kupolėle, su šunim geldoj.

Kupolėle, o kur padėjo?

Kupolėle, ant kiaulinyčios.

Kupolėle, kas tave rovė?

Kupolėle, Gordų mergos.

Kupolėle, ar gražiai rovė?

Kupolėle, iš šaknelių rovė.

Kupolėle, su kuo surišo?

Kupolėle, su šilkų juosta.

Kupolėle, su kuo parvežė?

Kupolėle, su šešiais žirgais.

Kupolėle, vai kur padėjo?

Kupolėle, už vario vartų.

(

**2. Oi ta ta, kupolia graži,** dai kur tu buvai, oi tata?

Oi ta ta, laukely buvau, rugių dabocie, oi tata.

Oi ta ta, dai ko rugeliai ažvis gražesni, oi ta ta?

Oi ta ta, Jono rugeliai ažvis gražesni, oi ta ta.

Oi ta ta, muožna žanycies dai Joniukėliui, oi ta ta.

Oi ta ta, muožna padaryc, saldaus alucio, oi ta ta.

Oi ta ta, muožna priprašyc, mielų svetelių, oi ta ta.

***3. Ar aš nesakiau, tau, sesutėle:***

Neik per linų laukelį žalių linų laukelį.

Oi, užkris užkris tau už kaselių

Žalių linų laiškelis, mėlynasis žiedelis

Ne vienai dienai ne valandėlei,

Visam tavo amželiui, kolei gyva galvelė.

Ar aš nesakiau tau, brolužėli:

Neik per miežių laukelį žalių, miežių laukelį.

Oi, užkris užkris už kepurėlės

Žalių miežių laiškelis, geltonasis žiedelis

Ne vienai dienai, ne valandėlei,

Visam tavo amželiui kolei gyva galvelė.

***4. Kas po mano sodelį vaikščiojo*** *:*Tykiai pamažu uliavojo :

:Gal tėvulis bitelių dabojo :

:Tykiai pamažu uliavojo :

:Kas po mano svirnelį vaikščiojo:

:Tykiai pamažu uliavojo:

:Gal motulė drobelių dabojo:

:Tykiai pamažu uliavojo:

:Kas po naujų stojnelį vaikščiojo:

:Tykiai pamažu uliavojo:

:Gal brolalis žirgelių dabojo:

:Tykiai pamažu uliavojo:

:Kas po mano daržalį vaikščiojo:

:Tykiai pamažu uliavojo:

:Gal sasulė rūtelių dabojo:

:Tykiai pamažu uliavojo:

:Kas po mano laukelį vaikščiojo:

:Tykiai pamažu uliavojo:

:Gal Dievulis rugelių dabojo:

Tykiai pamažu uliavojo:

**5. Oi ta ta, kupole graži**

Vai kur tu buvai, oi ta ta

Oi ta ta, laukely buvau

Rugių dabocie, oi ta ta

Oi ta ta, daiko rugeliai

Už vis gražesni, oi ta ta

Oi ta ta, Jono rugeliai

Už vis gražesni, oi ta ta

Oi ta ta, možna ženycies

Dai Jonukėliui, oi ta ta

Oi ta ta, možna padaryc

Saldaus alucio, oi ta ta

Oi ta ta, možna suprašyc

Mielus svetelius, oi ta ta

**6. Sėjau vosilkų ir raspyliau /2k.**

Aukie, vosilka, vosilkėle.

Duokie, vosilka, rugeliam augtie.

Rugeliam augtie ir žydėtie.

Rugiam žydėtie ir prispėtie.

Duokie, vosilka, rugelius pjaucie.

Rugelius pjausme, pėdelius rišme.

O vosilkėłį vainikan pinsme.

Vainikan pinsme, an galvos dėsme.

**7.Pajauga berželis gali lauką**,

Pajauga žaliasis gali lauką.

O kas tą berželį pakirs pakirs

O kas jo šakeles surinks surinks

Jaunieji broleliai pakirs pakirs

Jaunosios seselės surinks surinks

Jaunieji broleliai nekirs nekirs,

Jaunosios seselės nerinks nerinks.

Baltasis berželis žaliuos žaliuos

Jaunieji broleliai dainuos dainuos.

**8. Ir pajauga žali leipa**

Keima vydury.

Ir atliekė vuolungelie

tūpė ant šakel.

Oi vuolungie vuolungelie

Kami tu lakiuoj?

Aš lakiuojau aukštuos kalnuos,

Žaliuos birštvinėl.

Oi vuolungie vuolungelie

Ką tu ten regiej?

Aš regiejau jaunas panas

Po suodnų vaikščiuoj.

Šilka juosta auksa skara

Rūtų vainikėl.

**9.** **Ein bernelis per laukelį**

Su plieno dalgeliu

Oja, o-ja-ja

Su plieno dalgeliu

Nusikirtis dobileli

Keš už kepurelis

Oja...

Užsikėšis už kepuris

Vilion mani jaunų

Oja...

Neprivilsi mani jaunos

Su tuom dobileliu

Oja...

Nai (Tik) privilsi mani jauną

Su meiliais žodeliais

Oja...

***AUKURO UŽDEGIMAS***

***SAULĖS PALYDĖJIMAS***

**10. Pucinėli raudoniausias,**

Ko pavirtai an šalalės,

: Ko pavirtai an šalalės,

An giliojo dunojėl?:

Ar vėjelio papuciamas,

Ar lietulio nulyjamas,

: Ar lietulio nulyjamas,

Ar paukštelių nutūpiams?:

Nei vėjelio papuciamas,

Nei lietulio nulyjams,

: Nei lietulio nulyjamas,

Cik paukštelių nutūpiams.:

Dalia mano nuogdzidziausia,

Dalia mano nuogsunkiausia,.

: Aisiu keliu giedodamas,

Sau dalalės ieškodams.:

Atsišaukė ma dalalė,

Už kalnelių, už aukštųjų,

: Už kalnelių, už aukštųjų,

Už maralių mėlynųj.:

Plauk, dalala, šan šanelin,

Plauk, dalala, šan šonelin,

: Aš raškysiu po žiedelį,

Ir skabysiu po lapel.:

**11.** : **Apėja saulute aplinkui zarių** :

: Apjoja bernelis aplinkui dvarų :

: Ka ieška bernelis, jaunos panełės? :

: Čia nėra, daržely, jaunų panelių. :

: Tik žydi daržely žalios rūtelės :

: Pririški, berneli, sava žirgelį :

: Kad nemindyt žirgelis žalių rūtelių :

: Bars mani tevelis, tikra mamute. :

**12. Eina saulelė aplinkui dangų,** daulėlio, aplinkui dang(ų) .

Aplinkui dangų mėnulio kelti. Daulėlio...

Kelkis, mėnuli, kelkis, šviesusis, daulėlio...

Aš jau šviesi seniai kėliausi, daulėlio...

Ir nušviečiau jau visą svietą, daulėlio...

Seną jauną, mažą ir didį, daulėlio...

Eina martelė per didį dvarą, daulėlio...

Per didį dvarą šešuro kelti, daulėlio...

Kelkis, šešure, kelkis, tėveli, daulėlio...

Aš jau jauna seniai kėliausi, daulėlio...

Galvijėlius jau privariau, daulėlio...

Didį dvarą jau nušlaviau, daulėlio...

Baltas skomas užutaisiau, daulėlio...

Baltą duoną jau padėjau, daulėlio...

Alaus midaus jau pripildžiau, daulėlio...

**13. Šalyj kelio jovaras stovėjo**

Slaunasai žolyne, rugel.

Iš pašaknų skambantys kankleliai,

Slaunasai žolyne, rugel.

Per vidurį dūzgiančios bitelės,

Slaunasai žolyne, rugel.

Viršunėlėj sakalo vaikeliai,

Slaunasai žolyne, rugel.

Ir atjoja broleliu pulkelis,

Slaunasai žolyne, rugel.

Prašom sustot jaunieji broleliai.

Slaunasai žolyne, rugel.

Paklausykit skambančių kanklelių,

Slaunasai žolyne, rugel.

Paklausykit dūzgiančių bitelių,

Slaunasai žolyne, rugel.

Pažiūrėkit sakalo vaikelių.

Slaunasai žolyne, rugel.

**14. Rūta žalioj, jau vakaras vakarėlis, rūta žalioj.**

Rūta žalioj, puolė saulė an medzių.

Krito rasa an baro.

Palaisk, poni, namopi.

Jei tu mani nelaisi.

Palais mani saulalė.

Vakarinė žvaigždelė.

Laukia mani motulė.

Terpu vario vartelių.

Su duoneli, druskeli.

Su žaliuoju vyneliu.

Valgyk, dukra, išalkus.

Gerke, dukra, išalkus.

Gulke, dukra, nuvargus.

**15. Tykus vakars be vėjo be vėjo**

Lakštingėlė čiulbėjo čiulbėjo.

Po beržyną vaikščiojau vaikščiojau,

Bėro žirgo ieškojau ieškojau.

Bėro žirgo neradau neradau,

Tik mergelę sutikau sutikau.

Labas vakars, mergele mergele,

Ar nematei žirgelio žirgelio?

Matyt mačiau žirgelį žirgelį

Savo tėvo dvarely dvarely.

**16. Saulutė raudona,**

Vakaras netoli,

Laikas jau man gulti -

Dar miego nenoriu.

Užeisiu ant kalno,

Ant kalno aukščiausio,

Ar nepamatysiu

Savo mylimiausio?

Kad ir pamatysiu,

Nieko nesakysiu,

Rankelę paduosiu,

Švelniai pažiūrėsiu.

Viena žvaigždė švysi

Antra dar švysesne

O mūna mergele

Už visas gražesne

**17. Saulala sadina, lylia,**

Aš regėjau, sadina lylia,

Saulala sadina, lylia,

Lauki kalnuos, sadina lylia,

Saulala sadina, lylia,

Du berželiu, sadina lylia,

Saulala sadina, lylia,

Tuos berželiuos, sadina lylia,

Saulala sadina, lylia,

Dvi gegiuli, sadina lylia,

Saulala sadina, lylia,

Ažkukava, sadina lylia,

Saulala sadina, lylia,

Smūtnu balsu, sadina lylia.

Saulala sadina, lylia,

Ir ataina, sadina lylia,

Saulala sadina, lylia,

Vakarelis, sadina lylia,

Saulala sadina, lylia,

Ir atneša, sadina lylia,

Saulala sadina, lylia,

Pailselį, sadina lylia.

***18. Lek gervelie į gojų***

*Suk gervelie lizdelį*

*Ded gervelie kiaušelius*

*Per gervelie vaikelius.*

***19. Jau sutema temela***

užsilaide saulala /2

Pa beržynų vaikščiojau

bėra žirga jieškojau /2

Bėra žirga neradau

panytalį sutikau /2

Oi panyta panela

ar nematei žirgelia /2

Matyt mačiau žirgelį

sava tėva dvarely /2

**VAIŠIŲ DAINOS**

**20. Karveli, burkuti,** kuo neburkuoji? 2k.

Ką, biesa, burkuosiu, kad lasti nuoriu. 2k.

-Aik kuknion, kurk ugnį, kaisk katilėlį. 2k.

-Pilk žirnių, pilk pupų, virk šiupinėlį. 2k.

Prilasis, prispruogis, kur gerti gausiu? 2k.

An mūsų stalelio pilni usbonai. 2k.

**21. Pijolka rūta čiūta unt aukšta** kalnalia čiūta.

Du jauni berneliai

Degutėlį dega

Iš beržinių tošių.

Až deguta puodų

Du bernelius duodu.

**22.** **Kur mano tėvulis gėria**

Ty rugių kelmelis žėlia

Ulioj bitela, ulioj

Ulioj pilkoji, ulioj

Po baltus dobilėlius

Po žalius žolynėlius

Ulioj bitela, ulioj

Ulioj pilkoji, ulioj

Kur mana motula gėria

Ty linų kelmelis žėlia

Ulioj...

Kur mana broliukas gėria

Ty kviečių kelmelis žėlia

Ulioj...

Kur mana sesiula gėria

Ty rūtų kelmelis žėlia

Ulioj...

**VAINIKĖLIŲ PLUKDYMAS**

**23. Bėg upeli vingurdama,**

Neš vainiką lingoudama

Oi lia, oilia..., neš vainiką lingoudama.

Ir nunešė nulingavo

Į motušis margą dvarą

Oi lia, oilia, į motušis margą dvarą.

Ir išeji motušeli

Ir priėmi vainikeli

Oi lia, oilia..., ir priėmi vainikeli.

Ir priemi vainikelį,

Suvyniuoji į kuskelį,

Oi lia, oilia..., suvyniuoji į kuskelį.

Į kuskelį suvyniuoji,

Į skrynelį pakavuoji,

Oi lia, oilia..., į skrynelį pakavuoji,

Veiną kartą kap veizieji,

Vainikelis nepelieji

Oi lia, oilia..., vainikelis nepelieji.

Ontrą kartą kap veizieji,

Vainikelis supelieji.

Oi lia, oilia..., vainikelis supelieji.

Vainikeli žaliukeli,

Dėl kuo greita supelieji

Oi lia, oilia..., dėl kuo greita supelieji?

Dėl tuo greita supelieji,

Kad su našliu sukalbieji.

Oi lia, oilia..., kad su našliu sukalbieji.

Našlia luova išgulieta,

Meili žuodia iškalbieti

Oi lia, oilia..., meili žuodia iškalbieti.

Pas našleli dounas gausi,

Bet širdeli neatgausi.

Oi lia, oilia..., bet širdeli neatgausi.

**24. O tai dyvai, o tai naujienela**

:Kad vasarą ažaras užšalo:

Kur girdysma jūdą judbierelį

Kur plukdysma rūtų vainikelį

Patekieja skaisčioji saulelie

Nutirpdina ežera ledelį

Čia girdysma jūdą judbierelį

Čia plukdysma rūtų vainikelį.

**25.** Aš užeisiu ant kalno

Pažiūrėsiu pakalnėn

Kur vanduo liūliuoja

Levandrėlės siūbuoja //

Žiūriu skęsta bernelis

Ir jo bėras žirgelis

Gelbėkis berneli

Skandink bėrą žirgelį //

Pastatysiu stainelę

Užauginsiu žirgelį

Bus žirgelis kitas

O bernelis tik šitas //

Aš užeisiu ant kalno

Pažiūrėsiu pakalnėn

Kur vanduo liūliuoja

Levandrėlės siūbuoja //

Žiūriu skęsta mergelė

Ir jos žalia rūtelė

Gelbėkis mergele

Skandink žalią rūtelę // Aš aptversiu darželį

Užauginsiu rūtelę

Bus rūtelė kita

O mergelė tik šita //

**26. Vakarinė žvaigždelė**

Visą dangų išvaikščiojo

Visą dangų išvaikščiojo

Ir pas mėnulį sustojo

Oi mėnuli oi tėveli

Aš šių naktį tai dėl tavės

Aš šių naktį tai dėl tavęs

O jau rytą dėl saulelės

Debesėliais apsileidus

Skaudum lietum apsiliejus

**SAULEI TEKANT**

27. **Kas tar taka par dvarelį**

Saula riduolėla Saulala

Saulala riduolėla Saulala

Kų tar neša tekėdama

Saulala...

Ataneša dovanėlių

Saulala...

Kam paduosi dovanėlas

Saulala...

Kų patiksiu pirmam ryti

Saulala...

Ir patikau šešurėlį

Saulala...

Atadaviau dovanėlas

Saulala...

Dekavojo dovanėlas

Saulala...

**28.Užteka saulužė daulėliu lėliu**

Aplinkui dangužį daulėlio

Apeiki sauluže …

Aplinkui oružį…

Paskaityk sauluže ..

Ar visos žvaigždutės…

Jau skaitau neskaitau…

Jau vienos ir nėra…

Šviesiausios žvaigždutės…

Kur anksti užtekėjo…

Kur anksti užtekėjo…

Ir vėlai nusileido…

Užteka saulužė daulėliu lėliu

Aplinkui dangužį daulėlio

Apeiki motuše…

Aplinkui dvaružį…

Paskaityk motuše ..

Ar visos dukružės..

Jau skaitau neskaitau…

Jau vienos ir nėra…

Vyriausios dukružės…

Kur anksti atsikėlė…

Kur anksti atsikėlė…

Ir vėlai atsigulė…

**29.Užteka teka skaisti saulelė,**

Vai čiūta čiūta, žalia rūtelė.

Užtekėdama randa žvaigždelę.  
Vai...

Ketina laumė alų darytie.  
Visas žvaigždeles susiprašytie.  
Tiktai saulelės nepaprašytie.  
Palauk, laumele, kerštą darysiu.  
Devynis rytus neužtekėsiu,  
Kitus devynis rasos nekrėsiu.

**30.** **Oi kas ty aušta ažu kalnelio**

Oi kas ty teka ažu beržynėlio

Aušrelė aušta ažu kalnelio

Sauliutė teka až beržynėlio

Oi kas ty žydzi vidur miškelio

Oi kas ty verkia gali laukelio

Paparcis žydzi vidur miškelio

Sirata verkia gali laukelio

Oi kas praaiškins paparcio žiedų

Oi kas numaldzys siratų biednų

Saulė praaiškins paparcio žiedų

Dzievas numaldzys siratų biednų.